《燕燕诗五章章六句》
明代·王世贞

燕燕于庭，其掠也遒。人以为乐，我知其忧。惟垒之葺，而翼子是谋。

鱼鱼在藻，其泳也逸。我知其忧，人以为适。惟饵之芳，而口腹是迫。

人乐其忧，我则知之。出与利投，剧与名偕。或蕃子孙，或寿考惟祺。

我忧其乐，人安能度。利令智昏，名令实削。或子孙我役，或寿考我缚。

忧乐之来，匪我敢抡。我不自天，亦不自人。澹兮寂兮，以葆厥真。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。